Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Viime maanantaina, 15. toukokuuta, -
Israel juhli nykyisen valtionsa 75-vuotista merkkipäivää.
Samassa yhteydessä julkaistiin myös kyseisen päivän muistoksi juhlaraha, -
kolmena eri versiona, kultaisena, hopeisena sekä pronssisena.
David Ben Gurionin lukeman Itsenäisyysjulistuksen -
viimeinen lause kuului näin; "Luottaen Kaikkivaltiaaseen, -
me allekirjoittaneet vahvistamme tämän julistuksen -
valtiomme väliaikaisen hallituksen istunnossa kotimaamme maaperällä -
Tel Avivin kaupungissa tänä sapatti-iltana, -
ijar-kuun viidentenä päivänä 5708, -
toukokuun neljäntenätoista päivänä 1948."
Heti puolenyön jälkeen alkoi Israelin valtion itsenäinen olemassaolo, -
jonka ovat heti ja sittemmin kyseenalaistaneet -
lähes kaikki alueen islamilaiset valtiot.
Israel ei ole vieläkään saanut juhlia ainuttakaan sodatonta päivää, -
sillä vielä nytkin se on virallisesti sodassa Libanonin ja Syyrian kanssa.
Rauhansopimukset on tehty Egyptin sekä Jordanian kanssa, -
diplomaattiset tunnustamiset Bahrainin, Arabiemiraattien -
sekä Marokon kanssa. Mahdollista tunnustamista odotetaan -
muutamien muidenkin arabivaltioiden kanssa.
Runsaan viikon kestäneet väkivaltaisuudet Israelin armeijan -
ja Gazasta käsin toimivan Palestiinan Islamilaisen Jihadin välillä -
näyttävät, tätä kirjoitettaessa, päättyneen -
toistaiseksi voimassa olevaan tulitaukoon.
Määrältään ne olivat ennen näkemättömät -
näiden kahden osapuolen välillä, sillä Gazaa muutoin hallitseva Hamas -
ei osallistunut lainkaan kyseisiin väkivaltaisuuksiin, -
vaikka siltä sitä odotettiinkin.
Kaikki alkoi siitä, kun Israel surmasi runsas viikko sitten täsmäiskuilla -
kolme Jihadin korkeaa johtajaa Gazassa.
Se sai Jihadin aloittamaan kostoiskut ampumalla yli sata rakettia -
Israelin puolelle ja joihin Israelin armeija puolestaan aloitti vastaiskut.
Kaikkiaan yli viikon kestäneiden väkivaltaisuuksien aikana -
Palestiinan Islamilainen Jihad ampui Israelia kohti lähes 1500 rakettia, -
joista rajan ylitti yli 1100 rakettia, -
muiden noin kolmensadan räjähtäessä jo Gazan alueen sisäpuolella.
Israelin armeija tuhosi puolestaan noin 400 eri kohdetta Gazan alueella.
Valtaosa niistä oli rakettien laukaisupisteitä, -
mutta myös asevarikkoja, tunneleita ja -
Jihadin komentokeskuksia ja johtajien koteja.
Iskujen seurauksena nelisenkymmentä palestiinalaista sai surmansa, -
heidän joukossaan ainakin kuusi, jotka kuuluivat -
Palestiinan Islamilaisen Jihadin korkeimpaan johtoon.
Israelin puolella sai surmansa kaksi henkilöä.
Loukkaantuneita sekä materiaalivahinkoa -
tuli kummallekin puolelle runsaasti.
Eniten huomiota väkivaltaisuuksien aikana herätti se, -
että Gazaa hallitseva Hamas ei osallistunut niihin lainkaan, -
ei vaikka Palestiinan Islamilainen Jihad sitä siltä odottikin -
ja Israelin armeija oli valmistautunut siihen.
Se on nostanut esiin kysymyksen, -
onko Hamas rauhoittunut, vai eikö se uskaltanut lähteä mukaan, -
vaikka se on uhannut Israelin tuhoamista lähes jatkuvasti.
Myöskään Hamasin Libanonista käsin toimiva solu -
ei aloittanut rakettitulitusta, vaikka sillä on tiettävästi -
useiden satojen Iranista toimitettujen rakettien varastot.
Tiedustelulähteet arvioivat, että Libanonin armeija esti -
väkivaltaisuuksien aloittamisen Israelin puolelle, -
sillä maan talous on kriisitilassa ja mahdolliset vastaiskut Israelin puolelta
voisivat saada aikaan Libanonin hallinnon romahtamisen.
Eräs Gazan puolen siviiliasukas antoi lausunnon israelilaiselle -
YT-News kanavalle: "Me haluamme vain tehdä työtä, -
ansaita elantomme ja elättää perheemme.
Kukaan täällä ei halua sotaa, jopa Hamas on rauhoittunut."
Tappioistaan huolimatta, Palestiinan Islamilainen Jihad julisti,
jonkin toimitukselle tuntemattoman logiikan perusteella -
voittaneensa sodan sionistista vihollista vastaan.
Gazan tulitauko kohtasi ensimmäisen koetuksen -
vuotuisen Jerusalemin päivän lippuparaatin aikana.
Tulitaukoa tosin kyseenalaistettiin jo heti siitä sovitun määräajan jälkeen, -
sillä Islamilainen Jihad ampui vielä puoli tuntia määräajan jälkeen -
35 rakettia Israelin puolelle.
Israel oli jo hyväksynyt aselevon tämän Shield and Arrow, -
eli Kilpi ja Nuoli nimisen operaationsa nimissä, -
mutta vain mikäli Jihad tukee sitä.
Israelin armeija vastasi tähän ensimmäiseen loukkaukseen -
ilmaiskulla terroristiryhmän rakettivarastoihin.
Tuon selkkauksen jälkeen tilanne Gazan rintamalla -
käytännöllisesti katsoen rauhoittui, sillä aluetta hallitseva Hamas, -
joka pysyi riidan ulkopuolella, antoi Jihadille virallisen käskyn -
palata normaaliin rutiiniin heti seuraavana päivänä.
Israelin hallitus on toistaiseksi vaiti -
Euroopan unionin viime maanantaina tekemästä päätöksestä -
peruuttaa suunniteltu Eurooppa-päivän vastaanotto Tel Avivissa -
estääkseen äärioikeiston kansallisen turvallisuusministeri -
Itamar Ben Gvirin puheenvuoron pitämisen tilaisuudessa.
Unionin edustaja sanoi lausunnossaan: -
"Valitettavasti olemme päättäneet perua diplomaattisen vastaanoton, -
koska emme halua tarjota puhealustaa sellaiselle, -
jonka näkemykset ovat ristiriidassa -
Euroopan unionin puolustamien arvojen kanssa."
Asiaa valmistelleet Israelin diplomaattiset virkamiehet sanoivat, -
tosin vain epävirallisesti, olevansa erittäin vihaisia siitä, -
että Israelin hallituksen sihteeri määräsi tämän -
runsaasti kiistoja aiheuttaneen ministeri Itamar Ben Qvirin pitämään -
Israelin puheenvuoron kyseisellä Eurooppa-päivän vastaanotolla.
Ulkoministeriö tai pääministerin kanslia -
eivät antaneet muuta virallista lausuntoa tapauksesta kuin, -
että protokollan vuoksi Ben Gviriä ei voitu korvata, -
ellei hän itse olisi päättänyt vetäytyä.
Saman protokollan vuoksi myöskään pääministerillä -
ei ollut mahdollisuuksia saada häntä väistymään tehtävästä.
Vasemmistoa myötäilevä Haaretz-sanomalehti -
lainasi korkeaa israelilaista virkailijaa, joka sanoi: -
"Tapaus oli tyhmä kriisi, joka olisi voitu helposti välttää, -
mikäli hallituksen sihteeri Jossi Fuchs ei olisi tehnyt päätöstä -
listata ministeri Ben Gvir hallituksen viralliseksi edustajaksi."
Laskussa olleet hallituksen ja pääministeri Netanjahun kannatusluvut
ovat kääntyneet nousuun.
Islamilaisen Jihadin Gazan kaistalta käynnistämät väkivaltaisuudet ja -
erityisesti Israelin armeijan nopeat ja tehokkaat vastaiskut -
ovat olleet pääasiallisia syitä kannatusten uuteen nousuun.
Kanavien 12 ja 13, sekä radio Kanin viikko sitten tekemät mittaukset -
osoittivat Likud puolueen pärjäävän nyt paljon paremmin -
kuin useissa viimeaikaisissa mielipidemittauksissa.
Vielä puolue ja sen nykyiset koalitiokumppanit -
jäisivät edelleen alle hallituksen muodostamiseen tarvittavan tuen.
Pääministeri sen sijaan on nostanut kannatustaan melkoisesti, -
sillä kaksi viikkoa sitten, oppositiojohtaja Benny Gantz -
oli ylivoimaisesti suositumpi pääministeriksi, -
kuin nykyinen Benjamin Netanjahu.
Mainittujen mediakanavien mukaan 38 prosenttia yleisöstä -
pitää nyt Netanjahua parempana pääministerinä kuin Benny Gantzia, -
jonka kannatus oli toki vain hieman alhaisempi, -
mutta miesten välinen ero oli kaventunut yli 10 prosenttia.
Sitten hieman toisenlaiseen aiheeseen.
Harvinainen lasti, noin 1800 vuotta vanhoja marmoriesineitä -
löytyi haaksirikkoutuneelta kauppalaivalta, -
Netanian pohjoispuolelta olevalta rannikolta.
Tapahtuma sijoittuu roomalaisaikaan, kyseessä on ollut merikuljetus, -
mutta mainittua lastia kuljettanut rahtilaiva, törmäsi myrskyssä pohjaan -
ja upposi noin 200 metrin päässä rannikolta, Beit Yanain kohdalla.
Alus on ollut melko suuri, sillä esineiden koosta päätellen -
sen kantama olisi ollut vähintään 200 tonnia.
Aluksen lastina oli valtavia marmoriesineitä, -
erilaisilla kasvimalleilla koristeltuja Korintin aikaisia pylväitä, -
osittain hakattuja aikansa kirjallisia kuvauksia alkuperäisessä tilassaan -
ja valtavia, jopa kuuden metrin pituisia marmorisia pylväspalkkeja.
Kyseisten esineiden lähtöpaikka on joko Korintin aikaisessa Kreikassa, -
tai mahdollisesti myös jokin Turkissa aikanaan tunnettu marmorilouhos.
Nämä esineet ovat erittäin arvokkaita.
Marmorinen estetiikka oli erittäin kysyttyä antiikin ajan maailmassa.
Esimerkiksi Kesareassa Rooman aikoina -
rakennukset tehtiin paikallisesta kivestä, mutta peitettiin stukkilla,-
eli laastimaisella seoksella, jotta ne näyttäisivät marmorilta, -
totesi Kobi Shavit, -
Israelin muinaismuistoviraston meriarkeologian yksikön johtaja.
Kyseisen muinaisaarteen löysi harrastelijasukeltaja -
ja se johtaa siihen, -
että Israelin meriarkeologinen virasto käynnistää laajat kaivaukset alueella -
kaiken aluksessa olleen muunkin mahdollisen lastin löytämiseksi.
Ulkoministeri Eli Cohen teki viime maanantaina -
ensimmäisen israelilaisen ministerivierailun Ruotsiin -
yli kahteen vuosikymmeneen. Vierailu oli seurausta -
Jerusalemin ja Tukholman suhteiden lämpenemisestä -
viime vuosikymmenien jännitteiden jälkeen.
Eli Cohen tapasi Ruotsissa maan ulkoministeri Tobias Billströmin ja -
kannusti maiden hallitusten, liike-elämän ja -
juutalaisten diasporasuhteiden jatkuvaan lämpenemiseen.
Cohen: "Avaamme uuden sivun Israelin ja Ruotsin suhteissa -
niiden vuosien jälkeen, jolloin Ruotsi oli hyvin kriittinen Israelia kohtaan."
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7